pythainlp/thai-wiki-dataset-v4 huggingface dataset:
ซ็อนช็องนึง

พระราชสุสานซ็อนช็องนึง  เป็นที่ฝังพระศพของกษัตริย์ราชวงศ์โชซ็อนสองพระองค์และพระมเหสีแห่งโชซ็อนหนึ่งพระองค์ หลุมฝังพระศพทางตะวันตกสุดเป็นของ พระเจ้าซ็องจง (ค. 1469–1494) กษัตริย์องค์ที่เก้าของ ราชวงศ์โชซ็อน พระนางคงฮเย พระมเหสีองค์แรกของพระองค์สิ้นพระชนม์เมื่อพระชนมายุ 18 ชันษาและถูกฝังอยู่ใกล้กับ มุนซาน ทางตอนเหนือของ กรุงโซล พระนางช็องฮย็อน พระมเหสีองค์ที่ 2 ของพระองค์ (貞顯王后, 1462–1530) จากตระกูลยุนถูกฝังที่นี่เพราะพระนางมีพระประสูติกาลพระราชโอรสองค์ที่ 2 ของกษัตริย์ (พระเจ้าชุงจง ในเวลาต่อมา) พระนางช็องฮย็อนมีพระชนมายุยืนยาวกว่าพระสวามีของพระนางถึง 35 ปีและถูกฝังอยู่ในหลุมฝังศพที่สวยงามทางทิศตะวันออกของพระสวามีของพระนาง หลุมพระศพของพระนางมีรั้วหินล้อมรอบไว้ในขณะที่หลุมพระศพสวามีของพระนางทางซ้ายมีกำแพงดิน รูปปั้นของขุนนางฝ่ายพลเรือนและฝ่ายทหารและม้าของพวกเขาตั้งอยู่ต่อหน้าหลุมพระศพ ทางทิศใต้ของพระราชสุสานเป็นศาลเจ้ารูปตัว T แบบเดียวกับที่พบได้ทั่วไปที่สุสานสมัยราชวงศ์โชซอน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน

เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน  เกิดเมื่อวันที่ 12 พฤษภาคม ค.ศ. 1919 เป็นบุตรชายของ จอร์จ เมานต์แบ็ตเทน มาร์ควิสที่ 2 แห่งมิลฟอร์ด ฮาเวน กับ นาเด็จดา เมานต์แบ็ตเทน มาร์เชอนิสแห่งมิลฟอร์ด ฮาเวน เขาเป็นนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ มารดาของเขาสืบเชื้อสายมาจาก จักรพรรดินีโคลัสที่ 1 แห่งรัสเซีย นอกจากนี้เขาถือเป็นทายาทสายตรงของ เยกาเจรีนามหาราชินี หลังจากบิดาของเขาถึงแก่กรรมลงเมื่อวันที่ 8 เมษายน ค.ศ. 1938 เขาดำรงบรรดาศักดิ์เป็น มาร์ควิสที่ 3 แห่งมิลฟอร์ด ฮาเวน
ครอบครัวของเขาเติบโตที่ บาร์กเชอร์ ครอบครัวของเขาเป็นพระสหายสนิทของ เจ้าชายฟิลิป ดยุกแห่งเอดินบะระ เขายังมรส่วนร่วมในงานพระราชพิธีบรมราชาภิเษกสมรสของ สมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าฟ้าชายฟิลิป ดยุกแห่งเอดินบะระ หลังสงครามโลกครั้งที่สอง เขได้รับ เครื่องราชอิสริยาภรณ์จักรวรรดิบริติช
สมรส.
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน สมรสครั้งแรกกับ โรแมนนี ไพรซ์ เมื่อวันที่ 4 กุมภาพันธ์ ค.ศ. 1950 ก่อนจะหย่ากันอีกใน 4 ปีต่อมา ไม่มีบุตรด้วยกัน ต่อมา เขาได้สมรสครั้งที่ 2 กับ เจนเน็ต เมอร์เซเดซ เมื่อวันที่ 17 พฤศจิกายน ค.ศ. 1960 มีบุตรชาย 2 คน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน เสียชีวิตลงเมื่อวันที่ 14 เมษายน ค.ศ. 1970 สิริอายุรวม 50 ปี บุตรชายคนโตของเขาสืบตำแหน่ง
การวิเคราะห์พื้นฐาน

การวิเคราะห์พื้นฐาน  ในทางการบัญชีและการเงิน คือการวิเคราะห์สถานะงบการเงินทางธุรกิจ (ปกติวิเคราะห์สินทรัพย์ หนี้สิน และรายได้) คู่แข่ง และตลาด นอกจากนั้นยังพิจารณาภาพรวมเศรษฐกิจและปัจจัยต่าง ๆ เช่น ราคา การผลิต รายได้ การจ้างงาน จีดีพี การเคหะ การผลิต และการจัดการ โดยมีหลักปฏิบัติพื้นฐานสองข้อ คือ การวิเคราะห์จากล่างขึ้นบน และวิเคราะห์จากบนลงล่าง คำเหล่านี้เพื่อแยกแยะจากการวิเคราะห์ประเภทอื่นของการวิเคราะห์การลงทุน เช่น การวิเคราะห์เชิงปริมาณ (การเงิน) และ การวิเคราะห์ทางเทคนิค
การวิเคราะห์พื้นฐานวิเคราะห์จากข้อมูลในอดีตและปัจจุบัน แต่มีเป้าหมายในการพยากรณ์การเงิน โดยมีเป้าหมายดังนี้
ตำบลแม่หวาด

ตำบลแม่หวาด เป็นตำบลหนึ่งในอำเภอธารโต จังหวัดยะลา หลังจากทางราชการสร้างเขื่อนบางลาง จึงตั้งชื่อว่าตำบลแม่หวาด ต่อมาในปี พ.ศ. 2518 ตำบลแม่หวาดได้ยกฐานะเป็นกิ่งอำเภอแต่ได้เปลี่ยนชื่อเป็นกิ่งอำเภอธารโต แยกตำบลแม่หวาดออกเป็นตำบลแม่หวาด ตำบลบ้านแหร ตำบลคีรีเขต ตำบลธารโต
ชื่อ.
ชื่อของตำบลแม่หวาดมาจากชื่อคลองมาวัสซึ่งเป็นชื่อเดิมของคลองคอกช้างในปัจจุบัน ตามบันทึกของโรบินซันและแอนนันเดลที่เข้ามาสำรวจทางมานุษยวิทยาและสัตววิทยาในภูมิภาคนี้ในปี ค.ศ 1901 ได้ระบุว่า ชุมชนนี้ตั้งอยู่บนริมแม่น้ำมาวัส โดยสะกดเป็นภาษาอังกฤษว่า (Sungai Mawas) ซึ่งเป็นคลองที่บรรจบกับแม่น้ำปัตตานี คำว่า "มาวัส" เป็นคำภาษามลายูที่แปลว่า ชะนี หรือ "มาวอ" ในสำเนียงมลายูถิ่นปัตตานี ยังมีความเป็นไปได้อีกอย่างหนึ่งเกี่ยวกับชื่อเดิมของหมู่บ้านนี้ที่อาจมาจากชื่อของกลุ่มโอรังอัสลีกลุ่มจาไฮ ดังที่ปรากฏในรายงานด้านมานุษยวิทยาของจอห์น บรันดท์ที่สำรวจชาวพื้นเมืองบนคาบสมุทรมลายูในบริเวณที่เป็นรอยต่อระหว่างต้นน้ำปัตตานีกับต้นน้ำเปรัค บรันดท์พบว่ามีจาไฮกลุ่มหนึ่งเรียกตัวเองว่า "มาวัส" จาไฮกลุ่มนี้อาศัยอยู่บนเทือกเขาที่เป็นรอยต่อระหว่างเคดะห์ เปรัค และยะลา ในแผนที่ประกอบสนธิสัญญา Anglo-Siamese 1909 พบชื่อหมู่บ้านแห่งนี้อยู่ด้วยโดยสะกดเป็นภาษาอังกฤษว่า Maiwat ซึ่งขัดแย้งกับข้อมูลขององค์การบริหารส่วนตำบลแม่หวาดที่เผยแพร่ในเว็ปไซค์ของหน่วยงานที่ระบุว่า แม่หวาด มาจากชื่อผู้หญิงคนที่ตั้งชื่อหมู่บ้านแห่งนี้ที่มีชื่อว่า "แม่หวาด" ที่ขาดข้อมูลหลักฐานมาสนับสนุนและเป็นเรื่องเล่ามากกว่าข้อเท็จจริงทางประวัติศาสตร์ 
ที่ตั้งและอาณาเขต.
ลักษณะภูมิประเทศของตำบลแม่หวาดเป็นที่ราบสูง มีภูเขาและทะเลสาบบนภูเขา สภาพจะเป็นภูเขาสลับซับซ้อน และเป็นที่ลาดเชิงเขาเล็กน้อย มีป่าไม้ปกคลุมค่อนข้างสมบูรณ์
ตำบลแม่หวาดอยู่ทางทิศใต้ของอำเภอธารโต มีอาณาเขตติดต่อกับเขตการปกครองข้างเคียงดังนี้
สภาพเศรษฐกิจ
 อาชีพ
ประชากรส่วนใหญ่ในตำบลแม่หวาด ประกอบอาชีพดังนี้
1.  อาชีพเกษตรกร มีประมาณ ร้อยละ 86 ประกอบด้วย
-     ทำสวนยางพารา
-     ทำสวนผลไม้
2  อาชีพรับจ้าง มีประมาณ ร้อยละ 5 ประกอบด้วย
-     งานรับจ้างกรีดยางพารา
3  อาชีพการประมง มรประมาณ ร้อยละ 2 ประกอบด้วย
-     การประมงน้ำจืด ทางธรรมชาติ
-     การเลี้ยงปลาในกระชัง
4  อาชีพค้าขาย มีประมาณ ร้อยละ 2
5  อาชีพปศุสัตว์ มีประมาณ ร้อยละ 2
-     เลี้ยงสัตว์ อาทิเช่น วัว ควาย แพะ แกะ และสัตว์ปีก      
6  อาชีพอุตสาหกรรม (ขนาดเล็ก) มีประมาณ ร้อยละ 2
-     การแปรรูปผลผลิตทางการเกษตร
7  รับราชการประมาณ ร้อยละ 1
2  การศึกษา                                                                                
-     ตาดีกา                                                                         6       แห่ง
-     โรงเรียนประถมศึกษา                                                      5       แห่ง
     (สังกัด สปช.3 แห่ง สังกัดสำนักงานตำรวจแห่งชาติ 2 แห่ง)
-     โรงเรียนมัธยมศึกษา                                                        2       แห่ง
     (ขยายโอกาสถึง ม.3)
เขตการปกครอง.
ตำบลแม่หวาด แบ่งเขตการปกครองเป็น 12 หมู่บ้าน ได้แก่
นอกจากนี้ ตำบลแม่หวาดยังประกอบด้วยองค์กรปกครองส่วนท้องถิ่น 2 แห่ง ได้แก่ เทศบาลตำบลคอกช้าง และองค์การบริหารส่วนตำบลแม่หวาด
คณะเสนาธิการใหญ่ (เยอรมนี)

คณะเสนาธิการใหญ่  เป็นหน่วยบัญชาการสูงสุดของกองทัพหลวงปรัสเซีย และซึ่งต่อมาได้พัฒนาเป็นกองทัพบกจักรวรรดิเยอรมัน รับผิดชอบศึกษาและติดตามสถานการณ์สงครามอย่างต่อเนื่อง รวมถึงการร่างแผนการเคลื่อนกำลังพลหรือปฏิบัติการทางทหาร สถาบันนี้ดำรงอยู่อย่างไม่เป็นทางการตั้งแต่ปีค.ศ. 1806 และได้รับจัดตั้งเป็นองค์กรตามกฎหมายในปีค.ศ. 1814 การคัดเลือกบุคคลเข้ามาทำงานในสถาบันนี้จะพิจารณาจากฝีมือและประสบการณ์มากกว่าเส้นสายหรือฐานะ 
สถาบันนี้เป็นองค์กรราชการที่มีความเป็นอิสระจากภาคการเมืองอย่างถึงที่สุด อำนาจจัดการตนเองของสถาบันนี้ถูกบัญญัติเป็นข้อกฎหมายพร้อมกับการรวมชาติเยอรมันในปีค.ศ. 1871 ต่อมาเมื่อเยอรมนีพ่ายแพ้ในสงครามโลกครั้งที่หนึ่ง สถาบันนี้กลายเป็นแหล่งรวมตัวของพวกทหารเยอรมันสายเหยี่ยว สนธิสัญญาแวร์ซายซึ่งลงนามในวันที่ 28 มิถุนายน ค.ศ. 1919 กำหนดให้ยุบคณะเสนาธิการใหญ่และกรมบัญชาการทหารสูงสุด จอมพลฮินเดินบวร์คจึงลาออกในวันที่ 3 กรกฎาคม ค.ศ. 1919 และพลโทเกรอเนอร์ลาออกในวันที่ 15 กรกฎาคม ค.ศ. 1919
รายชื่อผู้นำ.
หัวหน้าคณะเสนาธิการใหญ่.
รายชื่อหัวหน้าคณะเสนาธิการใหญ่ ("Chef des Großen Generalstabs")
เจ้าพนักงานใหญ่ผู้บัญชาการยุทธภัณฑ์.
รายชื่อเจ้าพนักงานใหญ่ผู้บัญชาการยุทธภัณฑ์ ("Erster Generalquartiermeister") เป็นรองจากหัวหน้าคณะเสนาธิการใหญ่
อะมีโบ

อะมีโบ  เป็นแพลตฟอร์มของเล่นต่อชีวิตของ นินเท็นโด ประกอบด้วยการสื่อสารสนามใกล้และโพรโทคอลการจัดเก็บข้อมูลเพื่อเชื่อมต่อของเล่นเข้ากับคอนโซลเกม วียู, นินเท็นโด 3DS และ นินเท็นโด สวิตช์ แพลตฟอร์มนี้เปิดตัวในเดือนพฤศจิกายน 2557 รูปของการอัปเดตซอฟต์แวร์ระบบและชุดเครื่องแบบที่ใช้ อะมีโบ เกมแรก ซูเปอร์สแมชบราเธอร์สฟอร์นินเท็นโด 3ดีเอส แอนด์วียู
การคารวะแบบโรม

การคารวะแบบโรม  กระทำได้โดยการยืดแขนจนสุดไปข้างหน้า คว่ำมือลงและนิ้วจรดตรง ในบางวัฒนธรรมแขนจะเอียงขึ้นเป็นมุมเล็กน้อย บ้างก็ตั้งแขนตรงขนานไปกับพื้นดิน ซึ่งในวัฒนธรรมร่วมสมัย คนส่วนจำนวนมากมองการคารวะแบบนี้เป็นสัญลักษณ์ของลัทธิฟาสซิสต์ซึ่งต่างรับรู้กันว่านำเอามาจากขนบธรรมเนียมสมัยกรุงโรมโบราณ อย่างไรก็ตาม เรื่องการคารวะแบบโรมนี้ไม่เคยถูกกล่าวถึงในงานเขียนของนักประวัติศาสตร์โรมันคนใดเลย แต่หลักฐานกลับปรากฏในงานประติมากรรมของโรมัน อาทิรูปสลัก "เอากุสตุสแห่งปรีมาปอร์ตา" เป็นต้น 
ในวัฒนธรรมโรมัน มือข้างขวาถูกใช้เพื่อแสดงถึงความซื่อสัตย์, มิตรภาพ และความภักดี ดั่งเช่นที่กิแกโรเคยระบุว่าอ็อกตาวิอุสได้กล่าวปฏิญาณตนต่อจูเลียส ซีซาร์พร้อมเหยียดมือขวาไปข้างหน้า
ราวปลายคริสต์ศตวรรษที่ 18 ตรงกับช่วงการปฏิวัติฝรั่งเศส ซึ่งเป็นยุคที่ลัทธิสาธารณนิยมและจักรวรรดินิยมกำลังเบ่งบาน จิตรกรฝรั่งเศสนามว่า ฌัก-หลุยส์ ดาวีด ได้นำเอาวัฒนธรรมโรมันหลายๆอย่างไปสะท้อนผ่านงานจิตรกรรมนีโอคลาสสิกของเขา จนในที่สุดเกิดเป็นวัฒนธรรมประชานิยมในช่วงปลายศตวรรษที่ 19 และต้นศตวรรษที่ 20 ในหลายประเทศยุโรปรวมถึงสหรัฐอเมริกา 
ขบวนการฟาสซิสต์ในประเทศอิตาลีได้นำท่าคารวะนี้ไปเป็นสัญลักษณ์เคลื่อนไหว และหลังปีค.ศ. 1923 ก็กลายเป็นท่าคารวะของรัฐบาลฟาสซิสต์ ทั้งอิตาลี, เยอรมนี, ออสเตรีย และรัฐฟาสซิสต์อื่นๆ การที่ท่าทางนี้ถูกนำไปใช้โดยระบอบฟาสซิสต์ทำให้เกิดข้อถกเถียงขึ้นในสหรัฐว่าควรใช้ท่าทางนี้เป็นท่าเคารพธงชาติสหรัฐหรือไม่ ซึ่งในที่สุดรัฐสภาสหรัฐก็ได้ออกกฎหมายยกเลิกท่าคารวะแบบนี้ในปีค.ศ. 1942
เซนไฮเซอร์

เซนไฮเซอร์  เป็นบริษัทด้านโสตทัศนูปกรณ์ของประเทศเยอรมนี โดยมุ่งเน้นออกแบบและผลิตสินค้ากลุ่มไฮไฟ (hifi) ซึ่งรวมถึงไมโครโฟน, หูฟัง, อุปกรณ์โทรศัพท์, เครื่องฟังในอากาศยาน ตลอดจนโปรแกรมโสตทัศน์ทางคอมพิวเตอร์
ประวัติ.
เซนไฮเซอร์ก่อตั้งในปีค.ศ. 1945 ไม่กี่สัปดาห์หลังสงครามโลกครั้งที่สองในยุโรปสิ้นสุด ผู้ก่อตั้งคือนายฟริทซ์ เซนไฮเซอร์ ("Fritz Sennheiser") พร้อมเพื่อนวิศวกรอีกเจ็ดคนในมหาวิทยาลัยฮันโนเฟอร์ ทั้งแปดคนเป็นผู้ปฏิบัติงานของห้องแลปมหาวิทยาลัยที่ชื่อว่า "ลาบอราทอรีอุมเว็นเนอบ็อสเทิล" ("Laboratorium Wennebostel") ซึ่งตั้งอยู่ในหมู่บ้านเว็นเนอบ็อสเทิล ห้องแลปนี้ถูกย้ายออกมาจากมหาวิทยาลัยในตัวเมืองเพื่อเลี่ยงภัยสงคราม
สินค้าแรกของบริษัทคือเครื่องวัดแรงดันไฟฟ้า (voltmeter) และต่อมาเริ่มผลิตไมโครโฟนในปีค.ศ. 1946 (ซึ่งก็คือรุ่น DM1) เมื่อบริษัทดำเนินกิจการไปราวสิบปีก็สามารถผลิตสินค้าได้หลายอย่าง ทั้งเครื่องมือทางธรณีฟิสิกส์, ไมโครโฟนลดเสียงรบกวน (คือรุ่น DM4), เครื่องแปลงไมโครโฟน, มิกเซอร์, และหูฟังแม่เหล็กขนาดกะทัดรัด บริษัทเปลี่ยนชื่อเป็น "เซนไฮเซอร์เอเล็คทรอนิค" ("Sennheiser electronic") ในปีค.ศ. 1958
เดิมที เซนไฮเซอร์มีโรงงานหนึ่งแห่งนอกเยอรมนี คือที่ทูลลามอร์ในประเทศไอร์แลนด์ (ตั้งแต่ปี 1990) โดยนำเข้าชิ้นส่วนและอุปกรณ์หูฟังส่วนใหญ่จากประเทศในเอเชีย แต่ด้วยภาวะการแข่งขันด้านต้นทุน เซนไฮเซอร์จำยอมต้องย้ายสายการผลิตสินค้าติดตลาดจากประเทศเยอรมนีไปยังประเทศจีนแผ่นดินใหญ่ อย่างไรก็ตาม การผลิตในประเทศจีนพบปัญหามากทั้งความด้อยคุณภาพ, การขนส่ง, ตลอดจนถูกลอกเลียกแบบสินค้าโดยบริษัทคู่ค้า บริษัทจึงย้ายการผลิตในจีนกลับไปยังเยอรมนีในปีค.ศ. 1997 และตัดสินใจเปิดโรงงานเพิ่มที่อัลบูเคอร์คีในสหรัฐ (ตั้งแต่ปี 2000)
ยุน ว็อน-โล

ยุน ว็อน-โล (#เปลี่ยนทาง , 1502? - 1547) ขุนนางคนสำคัญและเป็นแกนนำ ฝ่ายยุนเล็ก ในรัชสมัย พระเจ้าชุงจง กษัตริย์องค์ที่ 11 แห่ง ราชวงศ์โชซ็อน เป็นพระเชษฐาหรือพระอนุชาของ พระนางมุนจ็อง พระมเหสีองค์ที่ 3 ของพระเจ้าชุงจงและเป็นพี่ชายหรือน้องชายของ ยุน ว็อน-ฮย็อง อีกหนึ่งแกนนำคนสำคัญของฝ่ายยุนเล็ก
ใน ค.ศ. 1515 พระนางชังกย็อง พระมเหสีองค์ที่ 2 ของพระเจ้าชุงจงมีพระประสูติกาลพระราชโอรสให้กับพระเจ้าชุงจงคือ องค์ชายลีโฮ (ในเวลาต่อมาคือ พระเจ้าอินจง) และสิ้นพระชนม์หลังจากนั้นไม่นาน อีก 2 ปีต่อมาคือใน ค.ศ. 1517 พี่สาวหรือน้องสาวของเขาจึงได้ถวายตัวเป็นพระมเหสีองค์ที่ 3 ของพระเจ้าชุงจงพระนามว่าพระนางมุนจ็อง
ใน ค.ศ. 1534 เมื่อพระนางมุนจ็องมีพระประสูติกาลพระราชโอรสให้กับพระเจ้าชุงจงคือ องค์ชายลีฮวาน (ต่อมาคือ พระเจ้ามย็องจง) ขณะนั้นทั้ง ยุน ว็อน-โล และ ยุน ว็อน-ฮย็อง ได้เข้ารับราชการในราชสำนักทำให้มีการก่อตั้ง ฝ่ายยุนเล็ก ขึ้นมาเพื่อคานอำนาจกับ ฝ่ายยุนใหญ่ ที่ครองอำนาจอยู่ก่อนแล้วกล่าวคือ ฝ่ายยุนใหญ่ เป็นฝ่ายที่สนับสนุนองค์ชายรัชทายาทลีโฮนำโดย ยุนอิม พระมาตุลา (ลุง) ขององค์ชายรัชทายาทเพราะยุนอิมเป็นพระเชษฐาของพระนางชังกย็องพระมารดาขององค์ชายรัชทายาทขณะที่ ฝ่ายยุนเล็ก เป็นฝ่ายที่สนับสนุนองค์ชายลีฮวานซึ่งในเวลาต่อมาได้รับพระราชทานพระอิสริยยศเป็น องค์ชายคย็องว็อน
ใน ค.ศ. 1537 คิม อัน-โร ถูกจับและถูกประทานยาพิษในคดีทุจริตส่งผลให้ยุนอิมเป็นผู้นำฝ่ายยุนใหญ่แต่เพียงผู้เดียว
หลังจากฝ่ายยุนใหญ่หมดอำนาจใน ค.ศ. 1545 ส่งผลให้ฝ่ายยุนเล็กก้าวขึ้นมามีอำนาจในราชสำนัก ยุน ว็อน-ฮย็อง ซึ่งขณะนั้นเป็นอัครมหาเสนาบดีเกิดความหวาดระแวงในตัว ยุน ว็อน-โล ขึ้นมาทำให้ใน ค.ศ. 1547 ยุน ว็อน-โล ถูกจับและถูกประทานยาพิษในที่สุด
โช ฮ็อน

โช ฮ็อน (1544-1592) ขุนนางและผู้นำทางการทหารในเกาหลีในช่วงสงครามอิมจิน. เขาเชื่อว่าญี่ปุ่นภายใต้การนำของ โทโยโตมิ ฮิเดโยชิ เป็นภัยคุกคามต่อความปลอดภัยของเกาหลีแต่คำเตือนของเขาไม่ได้รับการเอาใจใส่. เมื่อสงครามเกิดขึ้นในปี ค.ศ. 1592 เขานำทหารอาสาต่อต้านผู้รุกรานชาวญี่ปุ่น. เขาถูกฆ่าตายในระหว่าง ยุทธการที่กึมซาน ครั้งที่ 2 ในปี ค.ศ. 1592
พิสูจน์นิยามความรักด้วยหลักวิชาสายวิทย์

พิสูจน์นิยามความรักด้วยหลักวิชาสายวิทย์  เป็นการ์ตูนญี่ปุ่นแนวสุขนาฏกรรมจินตนิยม เขียนเรื่องและวาดภาพโดย Alifred Yamamoto เผยแพร่ออนไลน์ผ่านเว็บไซต์ "Comic Meteor" ของสำนักพิมพ์ Flex Comix "Comic Meteor" ตั้งแต่ พ.ศ. 2559 และได้รับการตีพิมพ์เป็นหนังสือการ์ตูนรวมเล่มแล่ว 5 เล่ม ได้รับการดัดแปลงเป็นละครไลฟ์แอ็กชัน 4 ตอนออกอากาศตั้งแต่วันที่ 1 กันยายนถึงวันที่ 22 กันยายน พ.ศ. 2561 และได้รับการดัดแปลงเป็นภาพยนตร์เข้าฉายเมื่อวันที่ 1 กุมภาพันธ์ พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอซีโร-จี ออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2565
ในประเทศไทย "พิสูจน์นิยามความรักด้วยหลักวิชาสายวิทย์" ได้รับลิขสิทธิ์หนังสือการ์ตูนโดยสำนักพิมพ์รักพิมพ์
ให้เสียงโดย: ยูมะ อูจิดะ
ให้เสียงโดย: โซระ อามามิยะ
ให้เสียงโดย: นัตสึโกะ ฮาระ
ให้เสียงโดย: นิจิกะ โอโมริ
ให้เสียงโดย: จุง ฟุกุชิมะ
ให้เสียงโดย: เรียวตาโร โอกิอายุ
ให้เสียงโดย: โมโมะ อาซากุระ
รูปแบบต่าง ๆ.
ละครโทรทัศน์.
ละครไลฟ์แอ็กชัน 4 ตอนดัดแปลงจากหนังสือการ์ตูนออกอากาศตั้งแต่วันที่ 1 กันยายนถึงวันที่ 22 กันยายน พ.ศ. 2561 ละครกำกับโดยมาซัตสึงุ อาซาฮิ
ภาพยนตร์ไลฟ์แอ็กชัน.
ภาพยนตร์ไลฟ์แอ็กชันดัดแปลงจากหนังสือการ์ตูนเข้าฉายเมื่อวันที่ 1 กุมภาพันธ์ พ.ศ. 2562 ภาพยนตร์กำกับโดยมาซัตสึงุ อาซาฮิและโทชิฮิโระ ซาโตะ
อนิเมะ.
มีการประกาศดัดแปลงเรื่อง"พิสูจน์นิยามความรักด้วยหลักวิชาสายวิทย์"ในวันที่ 8 มกราคม พ.ศ. 2562 อนิเมะผลิตโดยสตูดิโอซีโร-จี กำกับโดยโทรุ คิตาฮาระ โดยมีรินโทาโรและมิจิโกะ โยโกเตะเป็นผู้เขียนบท ยูสุเกะ อิโซอุจิเป็นผู้ออกแบบตัวละคร ฮิซาคุนิ, โชอิจิโระ ฮิราตะ, คาโอรุ อตสึกะ, ชูเฮ ทากาฮาชิ, ทาคูมะ โชงิ และยูโกะ ทากาฮาชิรับผิดชอบดนตรีประกอบ อนิเมะเริ่มออกอากาศเมื่อวันที่ 10 มกราคม พ.ศ. 2563 ทางสถานีโทรทัศน์ Tokyo MX, BS11, RNC, GTV, GYT, MBS, และ CTC โซระ อามามิยะร้องเพลงเปิดของอนิเมะชื่อเพลงว่า "PARADOX" ส่วนอากิระ นานาโวะร้องเพลงปิดชื่อเพลงว่า "Turing Love feat. Sou".
ผลตอบรับ.
หนังสือการ์ตูนทำยอดจำหน่ายได้มากกว่า 600,000 เล่ม
สำนักงานกองทุนน้ำมันเชื้อเพลิง

สำนักงานกองทุนน้ำมันเชื้อเพลิง  หน่วยงานของรัฐที่เป็นนิติบุคคลและอยู่ภายใต้การกำกับดูแลของ รัฐมนตรีว่าการกระทรวงพลังงาน
ประวัติ.
สำนักงานกองทุนน้ำมันเชื้อเพลิงก่อตั้งขึ้นเมื่อวันอังคารที่ 24 กันยายน พ.ศ. 2562 ตามมาตรา 18 แห่ง พระราชบัญญัติกองทุนน้ำมันเชื้อเพลิง พ.ศ. ๒๕๖๒ แทนที่ สถาบันบริหารกองทุนพลังงาน (องค์การมหาชน) ที่ถูกยุบไป โดยมีผู้อำนวยการสำนักงานกองทุนน้ำมันเชื้อเพลิงเป็นผู้บังคับบัญชาสูงสุด
หน้าที่และอำนาจ.
สำนักงานกองทุนน้ำมันเชื้อเพลิงมีหน้าที่และอำนาจตามมาตรา ๑๙ ดังต่อไปนี้
(๑) รับผิดชอบงานธุรการของคณะกรรมการและคณะอนุกรรมการ 
(๒) จัดทำแผนรองรับวิกฤตการณ์ด้านน้ำมันเชื้อเพลิงและแผนยุทธศาสตร์กองทุนน้ำมันเชื้อเพลิง รวมทั้งรายงานผลการประเมินการปฏิบัติงานและการเสนอแนะมาตรการแก้ไขปัญหาอุุปสรรคการปฏิบัติการตามแผนดังกล่าวเสนอต่อคณะกรรมการ
(๓) กู้ยืมเงินตามมาตรา ๒๖
(๔) เสนอแผนการเงินและงบประมาณประจำปีต่อคณะกรรมการ
(๕) จัดทำรายงานประจำปีและความเห็นเกี่ยวกับปัญหาและอุปสรรคในการดำเนินงานด้านต่าง ๆ ของสำนักงาน รวมทั้งรายงานการเงินและบัญชี เสนอต่อคณะกรรมการ
(๖) ถือกรรมสิทธิ์ มีสิทธิครอบครอง และมีทรัพย์สินใด ๆ
(๗) ก่อตั้งสิทธิหรือทำนิติกรรมเกี่ยวกับทรัพย์สิน
(๘) ดำเนินคดีทางแพ่ง ทางอาญา และทางปกครอง ที่เกี่ยวกับการดำเนินงานของกองทุนหรือการบริหารกองทุนและกิจการอื่นที่เกี่ยวกับหรือเกี่ยวเนื่องกับการจัดการกิจการของกองทุน
(๙) ปฏิบัติการตามที่คณะรัฐมนตรี รัฐมนตรี คณะกรรมการนโยบายพลังงานแห่งชาติ หรือคณะกรรมการมอบหมาย
(๑๐) ปฏิบัติการอื่นใดที่กฎหมายกำหนดให้เป็นหน้าที่ของสำนักงาน
คณะกรรมการบริหารกองทุนน้ำมันเชื้อเพลิง.
ตามมาตรา ๙ ของพระราชบัญญัติกำหนดให้มีคณะกรรมการคณะหนึ่งเรียกว่า "คณะกรรมการบริหารกองทุนน้ำมันเชื้อเพลิง" ประกอบด้วย
(๑) รัฐมนตรีว่าการกระทรวงพลังงาน เป็นประธานกรรมการ
(๒) ปลัดกระทรวงพลังงาน เป็นรองประธานกรรมการ
(๓) กรรมการโดยตำแหน่ง ได้แก่
(๔) กรรมการผู้ทรงคุณวุฒิ จำนวนสี่คน ซึ่งคณะรัฐมนตรีแต่งตั้งจากผู้มีความรู้ ความเชี่ยวชาญ และประสบการณ์ในด้านการเงินและด้านธุรกิจน้ำมันเชื้อเพลิง อย่างน้อยด้านละหนึ่งคน หรือด้านอื่นที่เกี่ยวข้องและเป็นประโยชน์ต่อการดำเนินงานของกองทุน
ให้ผู้อำนวยการเป็นกรรมการและเลขานุการ และให้ผู้อำนวยการแต่งตั้งเจ้าหน้าที่สำนักงานเป็นผู้ช่วยเลขานุการ
การแต่งตั้งกรรมการผู้ทรงคุณวุฒิตาม (๔) ให้ดำเนินการสรรหาตามหลักเกณฑ์ วิธีการ และเงื่อนไขที่คณะกรรมการกำหนด
กองทัพออสเตรีย-ฮังการี

กองทัพออสเตรีย-ฮังการี  หรือ กองทัพจักรวรรดิและราชวงศ์ เป็นกองทัพของจักรวรรดิออสเตรีย-ฮังการี มันประกอบไปด้วยสามเหล่าทัพ: กองทัพบก(Landstreitkräfte), กองทัพเรือ(Kriegsmarine) และกองทัพการบิน(Luftfahrtruppen) กองทัพบกนั้นจะประกอบไปด้วยสามกองกำลังหลัก ได้แก่ กองทัพบกทั่วไป(Gemeinsame Armee), ลันด์เวร์แห่งจักรวรรดิและราชวงศ์(kaiserlich-königliche Landwehr) และฮอนเวดแห่งราชวงศ์ฮังการี(königlich ungarische Landwehr)
ผู้บัญชาการสูงสุดของกองทัพนี้คือจักรพรรดิ-กษัตริย์ ผู้นำระดับมืออาชีพคือหัวหน้านายพลเสนาธิการและหัวหน้าร่วมกระทรวงกิจการทหารเป็นรัฐมนตรีว่าการกระทรวงสงคราม
กองทัพนี้ทำหน้าที่เป็นหนึ่งในแกนหลักของสถาบันโดยรวมของจักรวรรดิและเป็นเครื่องมือหลักในการป้องกันประเทศเช่นเดียวกับการวางแผนแผ่ขยายอำนาจนอกประเทศ(power projection) ประวัติความเป็นมาของกองทัพออสเตรีย-ฮังการี เริ่มต้นขึ้นเมื่อราชวงศ์ฮาพส์บวร์คได้ก่อตั้งขึ้นมาตั้งแต่บรรพบุรษปกครองแผ่นดินออสเตรียในศตวรรษที่ 13 และยืดยาวไปจนถึงราชวงศ์ฮาพส์บวร์คล่มสลายที่สงครามโลกครั้งที่หนึ่งได้ยุติลง ในสมัยนั้นซึ่งเป็นช่วงเวลาที่กองทัพของพวกเขาอยู่ในหมู่ที่ใหญ่ที่สุดและสำคัญที่สุดในยุโรป แม้ว่าจะไม่ทรงพลังเท่ากับบางรุ่นที่ทันสมัย ขนาดของกองทัพออสเตรีย-ฮังการี ทรัพยากร องค์กร เทคโนโลยี การฝึกซ้อมเป็นหนึ่งในปัจจัยหลักที่กำหนดสถานะเป็น"มหาอำนาจ"ต่อจักรวรรดิจากศตวรรษที่ 19 และต้นศตวรรษที่ 20
คาร์บอนไดออกไซด์สมมูล

คาร์บอนไดออกไซด์สมมูล (ย่อ: CDE) และเทียบเท่าคาร์บอนไดออกไซด์ (CO2e(q)) เป็นการวัดสองอย่างที่ต่างกันแต่สัมพันธ์กันสำหรับใช้อธิบายว่าแก๊สเรือนกระจกชนิดและปริมาณหนึ่ง ๆ มีผลต่อภาวะโลกร้อนมากน้อยเท่าใด โดยใช้ปริมาณหรือความเข้มข้นสมมูลเชิงฟังก์ชันกับคาร์บอนไดออกไซด์เป็นค่าอ้างอิง
ดีโอ บรันโด

ดีโอ บรันโด  เป็นตัวละครจากหนังสือการ์ตูนเรื่อง "โจโจ้ ล่าข้ามศตวรรษ" สร้างสรรค์โดยฮิโรฮิโกะ อารากิ ปรากฏตัวครั้งแรกในฐานะปฏิปักษ์ในเนื้อเรื่องภาคแรก "สายเลือดปิศาจ" ในตอนเปิดตัวของเรื่อง "ดีโอผู้รุกราน" 侵略者ディオ (Shinryakusha Dio) ซึ่งตีพิมพ์ในนิตยสาร"โชเน็งจัมป์รายสัปดาห์"เมื่อวันที่ 1 มกราคม พ.ศ. 2530 ภายหลังได้กลับมาปรากฏตัวเป็นปฏิปักษ์หลักในภาคสามของเรื่อง "นักรบประกายดาว" ซึ่งตอนนี้รู้จักในชื่อเพียงว่า DIO และยังได้ปรากฏตัวในฉากอดีตในภาคที่หกของเรื่อง "สโตนโอเชียน" ในภาคที่เจ็ดของเรื่อง "สตีล บอล รัน" ตัวละครในจักรวาลคู่ขนานที่มีชื่อว่า ดิเอโก บรันโด  ซึ่งมักเรียกสั้นๆว่าดีโอ ปรากฏตัวในฐานะตัวละครสำคัญ
การสร้างและออกแบบตัวละคร.
เมื่อฮิโรฮิโกะ อารากิเริ่มเขียนเรื่อง"โจโจ้ ล่าข้ามศตวรรษ" ดีโอเป็นตัวละครที่อารากิตั้งตารอจะวาดมากที่สุด เขายังได้เผยว่าเขาไม่ได้คิดเรื่องจุดอ่อนของตัวละครและว่าเป็นเรื่องยากที่จะหาทางเอาชนะดีโอได้ ในแง่ลักษณะตัวละครของดีโอนั้น อารากิกล่าวว่าเขาได้รับแรงบันดาลใจจากการวิเคราะห์ฆาตกรต่อเนื่องของ FBI เขาคิดว่าฆาตกรเหล่านี้ต้องมีความแข็งแกร่งอย่างมากจนสามารถก่อคดีชั่วร้ายที่พวกเขาทำขึ้นมาได้ วิธีการที่ฆาตกรต่อเนื่องควบคุมเหยื่อด้วยการชักจูงทางจิตวิทยาก็เป็นที่สนใจของอารากิด้วยเช่นกัน ซึ่งมีลักษณะที่คล้ายคลึงกับที่ดีโอใช้ความสามารถในการจูงใจคนทำให้ลูกน้องทำตามคำสั่ง อารากิตั้งใจจะแสดงภาพลักษณ์ของดีโอว่าเป็นผู้ร้ายกาจไร้ความปรานีในการแสวงหาอำนาจ ด้วยการละทิ้งความเป็นมนุษย์ที่สะท้อนถึงตัวตนและอารมณ์ อารากิต้องการให้ชื่อของตัวละครฟังดูเท่ถัดมาจากชื่อของโจโจ้ จึงเลือกจะตั้งชื่อว่าดีโอ ซึ่งเป็นคำในภาษาอิตาลีมีความหมายว่าพระเจ้า
รายชื่อยุทโธปกรณ์ในกองทัพบกไทย

ต่อไปนี้คือรายชื่ออาวุธยุทโธปกรณ์ในกองทัพบกไทย โดยอาวุธของกองทัพบกไทยจะเน้นอาวุธระบบนาโต้จากกลุ่มประเทศสมาชิก นอกจากนี้ยังมีอาวุธระบบคอมมิวนิสต์และนาโต้จากประเทศรัสเซียและประเทศจีนบางส่วน
ข่าวการจัดหาอาวุธของกองทัพบก.
อาวุธประจำกาย.
ในวันที่ 9 ก.ย. 2551, คณะรัฐมนตรีได้มีมติอนุมัติให้กองทัพบกจัดหาปืนเล็กยาว TAR-21 Tavor จากอิสราเอลจำนวน 15,037 กระบอก และปืนกลเบา Nagev จากอิสราเอลจำนวน 553 กระบอก ซึ่งเป็นการจัดหาในล็อตที่สอง นอกจากนี้ยังอนุมัติให้จัดหาจรวดต่อสู้อากาศยานแบบประทับบ่ารุ่น Igla จำนวน 36 หน่วยจากรัสเซียอีกด้วย ทั้งนี้ ทบ.สั่งซื้อ TAR-21 Tavor ล็อตสามรวม 13,868 กระบอก ในวันที่ 15 ก.ย. 52 ล็อตที่4 ในเดือนเดียวกัน 22 ก.ย. 52 อีก 14,264 กระบอก รวมทั้งหมด 58,206 กระบอก ทบมีความต้องการ ปลย. รุ้นใหม่เพื่อมาทดแทน M16A1 ที่ใช้งานมากว่า 40 ปี ทั้งหมด 106,205 กระบอก
จรวดพื้นสู่อากาศ (SAM).
จีนเสนอจรวดพื้นสู่อากาศแบบระยะไกล (SAM) - ในงานDefense & Security 2013 จีนคุยกับบริษัทคู่ค้าในไทยเพื่อเสนอจรวดHQ-9ให้กองทัพไทยพิจารณาอีกที 
และแหล่งข่าวอีกอัน 
จีนเสนอจรวดและรถเกราะให้กับไทย/กรุงเทพมหานคร – สองบริษัทจากจีนเสนอระบบจรวดและรถเกราะให้กับประเทศไทย โดยนำโมเดลมาจัดแสดงในงาน Defense and Security 2013 โดยบริษัท Poly Technologies เสนอรถเกราะ CS-VP3 ซึ่งเป็นรถเกราะป้องกันกับระเบิด โดยถ้ากองทัพไทยเลือกรถเกราะ CS-VP3 ก็พร้อมที่จะทำการถ่ายทอดเทคโนโลยีและทำการผลิตในประเทศไทย นอกจากนั้นบริษัท China National Precision Machinery Import & Export Corporation หรือ CPMIEC ยังได้เสนอระบบจรวดต่อสู้อากาศยาน HQ-9 หรือรุ่น FD-2000 ซึ่งเป็นรุ่นส่งออก โดยระบบนี้ได้ถูกเลือกโดยกองทัพตุรกีเมื่อเดือนตุลาคม พ.ศ. 2556 ที่ผ่านมา เพื่อตอบสนองความต้องการด้านการป้องกันภัยทางอากาศของตุรกี โดย CPMIEC พร้อมที่จะถ่ายทอดเทคโนโลยีและเปิดสายการผลิตจรวดในประเทศไทยด้วยเช่นกัน/'s
อากาศยานทหารบก.
วันที่ 12 มกราคม 2552 กองทัพบกได้ลงนามจัดหาเครื่องบินแบบ ERJ-135 เพิ่มเติมอีก 1 ลำเพื่อใช้ในการสนับสนุนการเดินทางของผู้บัญชาการและบุคคลสำคัญ รวมถึงขนส่งผู้บาดเจ็บจากการสู้รบ (MEDEVAC)
ไอนูว์ไอเลิฟด์ยู

ไอนูว์ไอเลิฟด์ยู  เป็นเพลงของแซวิจการ์เดน ศิลปินป็อปดูโอจากออสเตรเลีย เป็นซิงเกิลที่สองจากอัลบั้ม "แอฟเฟอร์เมชัน" ซึ่งเป็นสตูดิโออัลบั้มที่สองของพวกเขา เพลงนี้ขึ้นถึงอันดับหนึ่งบนชาร์ตเพลง"บิลบอร์ด"ฮอต 100 กลายเป็นวงที่ได้ที่หนึ่งสองครั้งในสหรัฐ ต่อจากเพลง "ทรูลีแมดลีดีปลี" เป็นเพลงสุดท้ายของศิลปินชาวออสเตรเลียที่ขึ้นไปถึงจุดสูงสุดบนชาร์ตเพลง"บิลบอร์ดฮอต" 100 มานานกว่าสิบสองปี จนกระทั่งก็อตเยขึ้นสู่อันดับหนึ่งด้วยซิงเกิลของเขา "ซัมบอดีแดตไอยูสด์ทูโนว์" (ร้องร่วมกับคิมบรา) ในปี 2012
ความสำเร็จ.
เพลงนี้ประสบความสำเร็จอย่างมากในสหรัฐ อยู่บนชาร์ตสูงสุดของ"บิลบอร์ด"ฮอต 100สี่สัปดาห์ และ 124 สัปดาห์บนชาร์ตฮอตอะดัลต์คอนเทมโปรารีแทรกส์ ทำลายสถิติ 123 สัปดาห์ของอีกเพลง "ทรูลีแมดลีดีปลี" (ซึ่งในแง่ของยอดขายและระยะเวลาในชาร์ตยังคงเป็นเพลงผู้ใหญ่ร่วมสมัยอันดับหนึ่งตลอดกาล) อยู่ในอันดับที่ 21 ของชาร์ตตลอดกาลเพลงผู้ใหญ่ร่วมสมัย ทั้งยังได้รับการรับรองในระดับแพลตินัมจากไออาร์เอเอ และกลายเป็นเพลงที่มีผู้ฟังมากที่สุดในคลื่นวิทยุของสหรัฐในปี 2000
อวี๋ปิน

อวี๋ปิน (หยูปิน) (พินอิน:Bin) เกิดวันที่ 3 เดือน กรกฎาคม พ.ศ. 2534 เป็นนักร้อง นักแสดง และเป็นหนึ่งในสมาชิกวง M4M เกิดที่ฮ่องกง และในปี 2019 อวี๋ปิน เป็นที่รู้จักมากขึ้นในบท เวินหนิง หรือขุนพลผี จากละครโทรทัศน์ออนไลน์ เรื่อง ปรมาจารย์ลัทธิมาร (The Untamed)
ประวัติ.
ในปี 2009 อวี๋ปินได้อัดคลิปวิดีโอเต้นกับเพื่อนๆลงในอินเทอร์เน็ต และได้ถูกบริษัท SS-Media ทาบทามและเซ็นต์สัญญา ภายใต้การจัดการของบริษัท เขาและจู่จ้าวเฟิง , หลัวหยูเชิง, ฟางอี้หลุน ได้เดบิวต์ในชื่อวง M4M พวกเขาเข้าฝึกแบบลับๆที่เกาหลีเป็นเวลา 1460 วัน และได้เปิดตัวครั้งแรก เมื่อวันที่ 22 เดือน กุมภาพันธ์ พ.ศ. 2013 และได้โปรโมตภาพที่ประเทศเกาหลีและประเทศจีน วันที่ 13 เดือน มีนาคม วงM4M ได้ขึ้นแสดงที่เกาหลีในเพลง "Sadness" พร้อม MV เพลง วันที่ 26 เดือน มีนาคม ได้ขึ้นแสดงอย่างเป็นทางการครั้งแรกที่ปักกิ่ง วันที่ 22 เดือน พฤษภาคม บริษัทได้ปล่อยอัลบั้มแรกออกมาในชื่ออัลบั้ม "Mystery Formula" มีทั้งหมด 5 เพลง วันที่ 17 เดือน มิถุนายน บริษัทได้ปล่อย MV เพลง "Sadness" วันที่ 3เดือน กรกฎาคม วง M4M ได้ปล่อยคลิปบันทึกบรรยากาศการทำอัลบั้มออกมา วันที่ 21 เดือน กรกฎาคม รับเชิญไปให้ไปร่วมบันทึกรายการทีวี China Big Love Concert ของช่องเสฉวน วันที่ 28 เดือน กรกฎาคม ได้รับเชิญให้ไปร่วมบันทึกเทปช่องอันฮุยที่ปักกิ่งในการประกาศผลรางวัลเอเซียไอดอล 2013 และได้รับรางวัลศิลปินกลุ่มวัยรุ่นมาแรงจากอัลบั้ม Mystery Formula วันที่ 9 เดือนธันวาคม ได้รับเซิญไปรายการ "Spring Festival Gala" วันที่ 3 เดือน มีนาคม 2014 เขาได้เป็นดีเจร่วมกับหลัวหยูเชิง หนึ่งในสมาชิกวง M4M ในรายการถ่ายทอดสด Talking Stars M4M show time ปี 2018 เดือน มกราคม เขาได้เข้าร่วมรายการ Idol Producer in Chain 
วันที่ 27 เดือนมิถุนายน 2019 ได้ร่วมแสดงหนังเรื่อง ปรมาจารย์ลัทธิมาร (The Untamed) ผ่านช่อง WeTV โดยรับบทเป็น เวินหนิง (ขุนพลผี) 
 
 
 
 
 
 
 
 ความสำเร็จของซีรีส์หลักนำไปสู่การสร้างภาพยนตร์ภาคแยกในชื่อเรื่อง ปรมาจารย์ลัทธิมาร The Living Dead (Chinese: 陈情令之生魂) นำแสดงโดย อวี๋ปิน ออกอากาศทาง iQIYI ในประเทศจีน
ผลงานละคร.
2021 เสี่ยวชุุุุนซือ
แคว้นอายากูโช

อายากูโช  เป็นแคว้นหนึ่งของประเทศเปรู ตั้งอยู่ทางภาคกลางตอนล่างของประเทศ เมืองหลักคืออายากูโช ภูมิภาคนี้เป็นหนึ่งในแคว้นที่ได้รับผลกระทบรุนแรงที่สุดจากการก่อการร้ายในคริสต์ทศวรรษ 1980 ระหว่างสงครามกองโจรที่ขบวนการเซนเดโรลูมิโนโซเป็นผู้ก่อ สงครามนั้นเป็นที่รู้จักในชื่อความขัดแย้งภายในเปรู
เมื่อวันที่ 30 ตุลาคม ค.ศ. 2005 มีการจัดการลงประชามติเพื่อตัดสินว่าแคว้นอายากูโชจะรวมกับแคว้นอิกาและอวงกาเบลิกาเพื่อจัดตั้งแคว้นอิกา-อายากูโช-อวงกาเบลิกาหรือไม่ เป็นส่วนหนึ่งของกระบวนการกระจายอำนาจในเปรู ร่างกฎหมายนั้นตกไปและอายากูโชก็ยังคงเป็นแคว้นเอกเทศจนถึงปัจจุบัน
การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดนครปฐม แทนที่นางจุมพิตา จันทรขจร ที่ได้ลาออกโดยให้เหตุผลเรื่องปัญหาสุขภาพ โดยกำหนดวันเลือกตั้งในวันที่ 23 ตุลาคม พ.ศ. 2562
ที่มา.
ในวันที่ 10 กันยายน พ.ศ. 2562 ฝ่ายกฎหมาย พรรคอนาคตใหม่ ได้เดินทางไปที่สำนักเลขาธิการสภาผู้แทนราษฎร เพื่อยื่นหนังสือลาออกของนางจุมพิตา จันทรขจร สมาชิกสภาผู้แทนราษฎร พรรคอนาคตใหม่ เขต 5 จังหวัดนครปฐม ซึ่งมีปัญหาสุขภาพจากการประสบอุบัติเหตุจนไม่สามารถปฏิบัติหน้าที่ได้ 
ผู้สมัคร.
คณะกรรมการการเลือกตั้ง ได้มติกำหนดวันรับสมัครคือวันที่ 30 กันยายน – 4 ตุลาคม พ.ศ. 2562 และกำหนดวันเลือกตั้งคือวันที่ 23 ตุลาคม พ.ศ. 2562 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด
การเลือกตรวจคัดกรองความปลอดภัยขั้นที่สอง

การเลือกตรวจคัดกรองความปลอดภัยขั้นที่สอง  หรือย่อว่า SSSS คือมาตรการรักษาความปลอดภัยของท่าอากาศยานในสหรัฐซึ่งมีการเลือกผู้โดยสารเพื่อตรวจค้นเพิ่มเติมโดยละเอียด ผู้โดยสารกลุ่มนี้มีทั้งผู้อยู่ในบัญชีต้องสงสัยของทางการสหรัฐ หรืออาจถูกสุ่มเลือกโดยระบบโดยไม่เกี่ยงสัญชาติและชั้นโดยสาร ทั้งยังมีกฎระเบียบซึ่งกำหนดให้ผู้โดยสารซึ่งเดินทางจากบางประเทศต้องเข้ารับการตรวจค้นนี้ โดยเฉพาะผู้เดินทางเข้าสหรัฐจากบางประเทศในตะวันออกกลาง ผู้โดยสารที่ต้องเข้ารับการตรวจค้นนี้จะถูกระบุอักษร SSSS บนบัตรโดยสารอย่างชัดเจน
มาตรการนี้กำหนดขึ้นในสมัยประธานาธิบดีจอร์จ ดับเบิลยู. บุช องค์การความปลอดภัยคมนาคมของสหรัฐ (TSA) เคยระบุว่า มีผู้อยู่ในบัญชีต้องสงสัยนับหมื่นรายและทั้งหมดเป็นความลับ กลุ่มสิทธิพลเรือนเคยออกมาประท้วงว่ามาตรการดังกล่าวคุกคามสิทธิส่วนบุคคลและเป็นนโยบายแบ่งแยกทางเชื้อชาติและชาติพันธุ์
แนชันแนลฮอกกีลีก

สันนิบาติฮอกกีแห่งชาติ หรือเอ็นเอชแอล (National Hockey League - NHL) เป็นลีกฮ็อกกี้น้ำแข็งระดับอาชีพในอเมริกาเหนือ ปัจจุบันในลีกมีทั้งหมด 31 ทีม: 24 ทีมในสหรัฐอเมริกาและ 7 ทีมในแคนาดา เอ็นเอชแอลถือว่าเป็นลีกฮ็อกกีน้ำแข็งที่ดีที่สุดในโลก และเป็นหนึ่งในลีกกีฬาอาชีพระดับใหญ่ในสหรัฐอเมริกาและแคนาดาร่วมกับเมเจอร์ลีกเบสบอล เนชันแนลฟุตบอลลีก และสมาคมบาสเกตบอลแห่งชาติ ถ้วยสแตนลีย์คัพซึ่งเป็นถ้วยที่ให้แก่ทีมผู้ชนะในแต่ละฤดูกาล เป็นถ้วยรางวัลกีฬาอาชีพที่เก่าแก่ที่สุดในทวีปอเมริกาเหนือ 
สมาคมฮอกกี้แห่งชาติจัดตั้งขึ้นเมื่อวันที่ 26 พฤศจิกายน 1917 ที่โรงแรมวินด์เซอร์ ในมอนทรีออล หลังจากการหยุดชะงักของการดำเนินงานขององค์กรผู้บุกเบิกอย่างสมาคมฮอกกี้แห่งชาติ (NHA) ซึ่งก่อตั้งขึ้นในปี 1909 ในเมืองเรนฟรู มณฑลออนตาริโอ เอ็นเอชแอลเข้ามาแทนที่เอ็นเอชเอในทันทีในฐานะหนึ่งในลีกที่เข้าร่วมการแข่งขันรายการสแตนลีย์คัพ ก่อนที่ในเวลาต่อมา จะมี้พียงเอ็นเอชแอลที่ได้เป็นลีกที่เข้าร่วมแข่งขันเพียงลีกเดียว 
เมื่อเริ่มต้นขึ้นมานั้น มีทีมในเอ็นเอชแอลเพียงสี่ทีม และทั้งหมดตั้งอยู่ในในแคนาดา ซึ่งตรงกับคำว่า "ระดับชาติ" ในเวลาต่อมาลีกได้ขยายไปยังสหรัฐอเมริกาในปี 1924 เมื่อทีมบอสตันบรูอินส์ ได้เข้าร่วมมาในลีก จาก 1942 ถึง 1967 มีเพียงหกทีมรวมกัน ทำยุคสมัยนี้มีชื่อเล่นว่า " ออริจินัลซิกซ์ " ต่อมาลีกเพิ่มทีมใหม่จนจำนวนทีมเพิ่มเป็นเป็นสองเท่าในปี 1967 จากนั้นจำนวนทีมในลีกเพิ่มขึ้นเป็น 18 ทีมจาก 1974 และ 21 ทีมในปี 1979 ระหว่างปี 1991 ถึงปี 2000 เอ็นเอชแอลยังขยายไปถึง 30 ทีม ได้เพิ่มทีมที่ 31 ในปี 2017 และได้อนุมัติการเพิ่มทีมที่ 32 ในปี 2021 
สำนักงานใหญ่ของลีกอยู่ในนิวยอร์กซิตี ตั้งแต่ปี 1989 เมื่อสำนักงานใหญ่ย้ายมาจากมอนทรีออล 
หลังจากการลอกเอาท์ที่นำไปสู่การยกเลิกฤดูกาล 2004-05 ลีกได้มีการลงข้อตกลงใหม่ซึ่งรวมถึงเรื่องเพดานค่าเหนื่อย ในปี 2009 เอ็นเอชแอลได้รับความนิยมสูงสุดเป็นประวัติการณ์ในแง่ของค่าสปอนเซอร์การเข้าร่วมและยอดผู้ชมทางโทรทัศน์ 
สหพันธ์ฮอกกี้น้ำแข็งนานาชาติ (IIHF) ถือว่าถ้วยสแตนลีย์คัพเป็นหนึ่งใน "การแข่งขันที่สำคัญที่สุดสำหรับกีฬานี้" เอ็นเอชแอลดึงดูดผู้เล่นที่มีทักษะสูงจากทั่วทุกมุมโลก ในปัจจุบันมีผู้เล่นจากประมาณ 20 ประเทศ ในอดีตนั้นผู้เล่นส่วนมากในลีกเป็นชาวแคนาดา แต่ในช่วงสามสิบปีที่ผ่านมา สัดส่วนของผู้เล่นชาวอเมริกันและชาวยุโรปนั้นมีแนวโน้มสูงขึ้น โดยเฉพาะผู้เล่นชาวเช็คและรัสเซียที่เข้ามาหลังช่วงสงครามเย็น 
แชมป์เอ็นเอชแอลทีมปัจจุบันคือเซนต์ลูอิส บลูส์ ซึ่งเอาชนะบอสตัน บรูอินส์สี่ต่อสามเกมในรายการสแตนลีย์คัพรอบชิงชนะเลิศปี 2019
เอ็มจี 34

เอ็มจี 34 หรือ Maschinengewehr 34 เป็นปืนกลแบบแรงสะท้อนถอยหลังและระบายความร้อนด้วยอากาศของเยอรมัน ได้ถูกทดสอบครั้งแรกในปี ค.ศ. 1929 ถูกนำเสนอในปี ค.ศ. 1934 และถูกใช้อย่างแพร่หลายในหน่วยทหารในปี ค.ศ. 1936 มันได้ถูกนำเสนอเป็นแนวคิดใหม่ทั้งหมดในอำนาจการยิงแบบอัตโนมัติ– Einheitsmaschinengewehr (ปืนกลระดับสากล) -และได้มีการถือว่าเป็นปืนกลอเนกประสงค์แบบแรกของโลก(GPMG)
ด้วยความอเนกประสงค์ของเอ็มจี 34 ถูกบรรจุด้วยลูกกระสุนไรเฟิลเมาเซอร์ 7.92×57มม.ที่มีอานุภาพสูง และเป็นที่ถกเถียงกันว่าเป็นปืนกลที่ทันสมัยที่สุดในโลกในช่วงเวลาของการพัฒนามัน เอ็มจี 34 ได้รับการออกแบบและพัฒนาขึ้นมาเป็นอย่างดีเพื่อให้สามารถถือได้ด้วยน้ำหนักเบา และเป็นปืนกลขนาดกลางที่ครอบคลุมทหารราบ การคุ้มครองต่อต้านอากาศยาน และแม้แต่กระทั่งสามารถดัดแปลงมันได้ มันเป็นการผสมผสานกันของความคล่องตัวที่ยอดเยี่ยม – มีน้ำหนักที่เบาพอที่จะใช้งานได้โดยเพียงคนเดียว – และอัตราเร็วในการยิงที่สูง(มากถึง 800-900 นัดต่อนาที) ซึ่งไม่มีอะไรมาเทียบได้ มันได้เข้าประการในจำนวนมากมาย ตั้งแต่ปี ค.ศ. 1939 อย่างไรก็ตาม, การออกแบบมานั้นได้พบว่ามีความซับซ้อนมากเกินไปสำหรับการผลิตเป็นจำนวนมากและแต่งเสริมด้วยราคาถูก และเอ็มจี 42 ที่เรียบง่ายกว่า แม้ทั้งสองกระบอกจะยังอยู่ในประจำการและสายการผลิต จนกระทั่งสงครามโลกครั้งที่ 2 สิ้นสุดลง
สงครามแอลจีเรีย

สงครามแอลจีเรีย ยังเป็นที่รู้จักกันคือ สงครามเพื่ออิสรภาพแก่แอลจีเรีย หรือ การปฏิวัติแอลจีเรีย ('; '; or "") เป็นการสู้รบระหว่างฝรั่งเศสและแนวร่วมปลดปล่อยแห่งชาติแอลจีเรีย(– FLN) ตั้งแต่ปี ค.ศ. 1954 ถึง ค.ศ. 1962 ซึ่งนำไปสู่แอลจีเรียได้รับเอกราชจากฝรั่งเศส ด้วยสงครามการให้เอกราชที่สำคัญครั้งนี้ มันเป็นความขัดแย้งที่ซับซ้อนที่เห็นได้อย่างเด่นชัดด้วยสงครามรบแบบกองโจร การสู้รบของขบวนการมาร์กี และมีการใช้ทรมาน ความขัดแย้งครั้งนี้ได้กลายเป็นสงครามกลางเมืองระหว่างชุมชนต่างๆและชุมนุมภายใน สงครามครั้งนี้เกิดขึ้นส่วนใหญ่ในดินแดนแอลจีเรีย กับผลกระทบต่อประเทศฝรั่งเศสแผ่นดินใหญ่
การเริ่มต้นอย่างมีประสิทธิภาพโดยสมาชิกแนวร่วมปลดปล่อยแห่งชาติ(FLN) เมื่อวันที่ 1 พฤศจิกายน ค.ศ. 1954 ในช่วง Toussaint Rouge(วันสมโภชนักบุญทั้งหลายสีแดง) ด้วยความขัดแย้งครั้งนี้นำไปสู่วิกฤตการณ์ทางการเมืองอย่างร้ายแรงในฝรั่งเศสทำให้สาธารณรัฐฝรั่งเศสที่ 4 ล่มสลาย(ค.ศ. 1946-58) ถูกแทนที่ด้วยสาธารณรัฐฝรั่งเศสที่ 5 พร้อมกับประธานาธิบดีที่เข้มแข็ง ด้วยความโหดร้ายของวิธีการที่ใช้โดยกองทัพฝรั่งเศสได้ล้มเหลวในการเอาชนะหัวใจและวิญญาณในแอลจีเรีย การสนับสนุนที่แปลกๆในประเทศฝรั่งเศสแผ่นดินใหญ่และชาวฝรั่งเศสที่มีศักดิ์ศรีในต่างประเทศต้องอับอาย
ภายหลังจากการประท้วงครั้งใหญ่ในแอลเจียร์และหลายเมืองอื่นๆต่างได้เรียกร้องเอกราช(ค.ศ. 1960) และมติขององค์การสหประชาชาติได้ตระหนักถึงสิทธิในการได้รับเอกราช ชาร์ล เดอ โกล ประธานาธิบดีคนแรกของสาธารณรัฐฝรั่งเศสที่ 5 ได้ตัดสินใจที่จะเปิดการประชุมเจรจากับแนวร่วมปลดปล่อยแห่งชาติ ผลสรุปด้วยการลงนามในข้อตกลงเอวีย็อง ในเดือนมีนาคม ค.ศ. 1962 การลงประชามติได้เกิดขึ้นเมื่อ 8 เมษายน ค.ศ. 1962 และคนในฝรั่งเศสมีสิทธิ์ในการลงคะแนนในการอนุมัติข้อตกลงเอวีย็อง ผลสุดท้ายคือ 91% การให้สัตยาบันในข้อตกลงครั้งนี้ และ 1 กรกฎาคม ข้อตกลงนั้นอยู่ภายใต้การลงประชามติครั้งที่ 2 ในประเทศแอลจีเรีย ด้วยผลโหวตในการได้รับเอกราช คือ เห็นด้วย 99.72% และไม่เห็นด้วย 0.28%
แผนการของฝรั่งเศสในการถอนกำลังนำไปสู่วิกฤตการณ์รัฐ รวมถึงความพยายามต่างๆที่จะลอบสังหารเดอ โกล รวมทั้งความพยายามที่จะก่อรัฐประหาร อดีตส่วนใหญ่ที่ถูกดำเนินโดย "Organisation armée secrète" (OAS), เป็นองค์กรใต้ดินที่ถูกก่อตั้งขึ้นมาจากบุคคลากรทางทหารส่วนใหญ่ของฝรั่งเศสที่สนับสนุนชาวฝรั่งเศสในแอลจีเรีย ซึ่งได้ก่อการวางระเบิดและฆาตกรรมจำนวนมากทั้งในประเทศแอลจีเรียและในแผ่นดินเกิดเพื่อหยุดยั้งแผนการให้อิสรภาพ
เมื่อได้มอบอิสรภาพแล้วในปี ค.ศ. 1962 ชาวยุโรป-แอลจีเรีย("") 900,000 คนได้ลี้ภัยไปยังฝรั่งเศสภายในเวลาไม่กี่เดือนเพราะหวาดกลัวการล้างแค้นของแนวร่วมปลดปล่อยแห่งชาติ รัฐบาลฝรั่งเศสไม่ได้เตรียมความพร้อมสำหรับผู้ลี้ภัยจำนวนมหาศาลซึ่งทำให้เกิดความวุ่นวายในฝรั่งเศส ชาวมุสลิมแอลจีเรียส่วนใหญ่ที่ทำงานให้กับฝรั่งเศสจะถูกปลดอาวุธและถูกทิ้งไว้เบื้องหลัง เนื่องจากข้อตกลงระหว่างทางการฝรั่งเศสกับทางการแอลจีเรียได้ประกาศว่าจะไม่ดำเนินการอะไรใด ๆกับพวกเขา อย่างไรก็ตาม โดยเฉพาะอย่างยิ่งกับพวกฮาร์คิส(Harkis) มีหน้าที่ในการสนับสนุนแก่กองทัพฝรั่งเศส ถูกตราหน้าว่าเป็นพวกทรยศและหลายคนถูกสังหารโดยแนวร่วมปลดปล่อยแห่งชาติหรือไม่ก็ถูกรุมประชาทัณฑ์ มีบ่อยครั้งหลังจากถูกลักพาตัวและถูกทรมาน#เปลี่ยนทาง มีจำนวนประมาณ 9,000 คนได้หลบหนีไปยังฝรั่งเศส บางคนได้รับความช่วยเหลือจากเจ้าหน้าที่ชาวฝรั่งเศสที่ปฏิบัติด้วยการขัดคำสั่ง และในปี ค.ศ. 2016 พวกเขาและลูกหลานได้กลายเป็นส่วนที่สำคัญของประชากรแอลจีเรีย-ฝรั่งเศส
ไอดอล (เพลงบีทีเอส)

ไอดอล  เป็นเพลงของบอยแบนด์เกาหลีใต้ บีทีเอส ออกจำหน่ายเมื่อวันที่ 24 สิงหาคม 2018 โดยบิกฮิตเอนเตอร์เทนเมนต์ เป็นเพลงนำจากอัลบั้ม "" (2018) อีกเวอร์ชันของเพลง ร้องร่วมกับนิกกี มินาจ ซึ่งรวมอยู่ในฐานะเพลงโบนัสจากดิจิทัลอัลบั้ม ซิงเกิลเปิดตัวด้วยอันดับ 11 บนชาร์ต"บิลบอร์ด" ฮอต 100, และทั้งสองเวอร์ชันรวมกันขายได้มากกว่า 43,000 ดาวน์โหลดในสัปดาห์แรกของการขายในสหรัฐ ได้รับการรับรองระดับโกลด์โดยไออาร์เอเอ
"ไอดอล" ยังได้ปรากฏอยู่ในวิดีโอ ยูทูบรีไวนด์ 2018
ชาร์ต.
<templatestyles src="Col-begin/styles.css"/>
<templatestyles src="Col-begin/styles.css"/>
ไพโรฟิลไลต์

ไพโรฟิลไลต์  เป็นฟิลโลซิลิเกตอะลูมิเนียมคล้ายกับทัลก์ มีสูตรทางเคมีคือ Al2(Si4O10)(OH)2 หรือ Al2O3, 4 SiO2, H2O ที่มาของชื่อประกอบด้วยคำภาษากรีกสองคำ คือ "pyros" ('ไฟ') และ "phullon" ('ใบไม้') เมื่อวิเคราะห์พบว่าประกอบด้วย Al2O3 (28.3%), SiO2 (66.7%), H2O (5%) อาจมีสิ่งเจือปนเป็น MgO, FeO, Fe2O3, CaO, Na2O, K2O และไทเทเนียมออกไซด์
กระบี่เทพสังหาร (ภาพยนตร์)

กระบี่เทพสังหาร Jade Dynasty  เป็นภาพยนตร์จีนกำลังภายในแฟนตาซี กำกับโดย เฉิงเสี่ยวตง นำแสดงโดย เซียวจ้าน หลี่ชิน เมิ่งเหม่ยฉี และ ถังอี้ซิน ภาพยนตร์ตัดแปลงมาจากนวนิยายของเซียวติ่ง เรื่อง กระบี่เทพสังหาร หรือ จูเซียน ออกฉายในประเทศจีนเมื่อ 13 กันยายน 2562 และฉายในประเทศไทย 14 พฤศจิกายน 2562
เนื้อเรื่อง.
ชีวิตของ จางเสี่ยวฝาน (เซียวจ้าน) หนุ่มชาวบ้านคนซื่อและจิตใจดี ต้องเข้าสู่ความวุ่นวายหลังจากหมู่บ้านถูกสังหารอย่างโหดเหี้ยมเมื่อครั้งยังเป็นเด็ก หลังจากนั้นเขาได้เข้าไปฝากตัวเป็นลูกศิษย์สำนักชิงอวิ๋น (สำนักเมฆาเขียว) จนกระทั่งโตเป็นหนุ่ม จางเสี่ยวฝานฝึกวิทยายุทธ์จากปรมาจารย์ 3 ท่านจนสำเร็จ แล้วจึงได้ล่วงรู้ถึงความลับเบื้องหลังการตายของพ่อและแม่ ทำให้ต้องยอมก้มหัวให้ความแค้นกลายเป็นฝ่ายมารเป็นศัตรูกับสำนักชิงอวิ๋น ในขณะเดียวกันก็ต้องเผชิญกับรักสามเส้ากับสาวน้อยสวยงาม 2 คน คือ ลู่เสวี่ยฉี (หลี่ ชิน) และ ปี้เหยา (เมิ่งเหม่ยฉี)
การสร้าง.
ภาพยนตร์ กระบี่เทพสังหาร ภาค 1 หรือ 诛仙 I สร้างโดย New Classics Media ในเครือ Tencent ถ่ายทำใน ปักกิ่ง มณฑลเสฉวน มณฑลเหอหนาน และ มณฑลเหอเป่ย์ ระหว่างวันที่ 16 ตุลาคม 2561 และ 29 มกราคม 2562
การตอบรับ.
กระบี่เทพสังหาร เข้าฉายในประเทศจีน 13 กันยายน 2562 ทำรายได้วันแรกไปถึง 100 ล้านหยวน (430 ล้านบาท) ขึ้นอันดับ 1 Box Office ประเทศจีน ทำรายได้เกิน 300 ล้านหยวนใน 4 วัน และเพียงฉายไป 18 วันก็ผ่านหลัก 400 ล้านหยวน (1.7 พันล้านบาท) 
สื่อจีน Maoyan กล่าวว่าความสำเร็จนี้มาจากความโด่งดังของดาราป๊อปสตาร์ที่ร่วมแสดง ได้แก่ เซียวจ้าน และ เมิ่งเหม่ยฉี โดยเฉพาะ เซียวจ้าน กำลังเป็นกระแสหนุ่มหล่อหน้าใหม่สุดฮอตจากบทบาทล่าสุดในละครเรื่องโด่งดัง ปรมาจารย์ลัทธิมาร
สำหรับในประเทศไทยนำเข้าโดย Golden A Entertainment เข้าฉายทั่วประเทศไทยเมื่อ 14 พ.ย.2562 ทั้งเครือ Major Cineplex และ SF Cinema ทำรายได้เปิดตัวสุดสัปดาห์แรกในเขตกรุงเทพฯ ปริมณฑล และเชียงใหม่ 5.72 ล้านบาท และทำรายได้เปิดตัวทั่วประเทศ 9.5 ล้านบาท ถือเป็นภาพยนตร์จีนเปิดตัวสุดสัปดาห์แรกสูงสุดในปี 2562 ของไทย และสูงเป็นอันดับ 4 ในกลุ่มหนังเอเชียด้วยกันในปีนี้ 
นอกจากนี้กระบี่เทพสังหาร ยังกลายเป็นภาพยนตร์จีนแผ่นดินใหญ่เรื่องแรกในรอบ 57 ปีที่ได้แชมป์ภาพยนตร์จีนในไทยหลังจากเรื่อง "หลิวซานเจี่ย" เมื่อปี 1962 และเป็นครั้งแรกตั้งแต่ปี 1992 ที่มีภาพยนตร์จีนทำรายได้มากกว่าภาพยนตร์ของ โจวซิงฉือ และ เฉินหลง ที่ออกในปีเดียวกันในไทยได้
โตโยต้า ลีกคัพ รอบชิงชนะเลิศ 2562

ฟุตบอล โตโยต้า ลีกคัพ รอบชิงชนะเลิศ 2562 เป็นนัดชิงชนะเลิศของ โตโยต้า ลีกคัพ 2562, เป็นฤดูกาลที่ 10 ของฟุตบอลถ้วยลำดับที่สองของการแข่งขันฟุตบอลไทยซึ่งจัดการแข่งขันขึ้นโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงสนามที่ เอสซีจีสเตเดียม ใน นนทบุรี, ประเทศไทย เมื่อวันที่ 28 กันยายน พ.ศ. 2562, เป็นการโคจรมาพบกันระหว่าง บุรีรัมย์ ยูไนเต็ด ทีมยักษ์ใหญ่จาก ภาคตะวันออกเฉียงเหนือ และ พีที ประจวบ ทีมยักษ์ใหญ่จาก ภาคตะวันตก ของประเทศไทย.
แมตช์.
รายละเอียด.
ผู้ช่วยผู้ตัดสิน:
 โชติระวีย์ ทองดวง
 เชาวลิต พูนประสิทธิ์
ผู้ตัดสินที่ 4:
 ศรายุทธ จักรเงิน
ผู้ควบคุมการแข่งขัน:
 อาคม สมุทรโคจร
ผู้ประเมินผู้ตัดสิน:
 แพรว สีหมากสุก
ผู้ประสานงานทั่วไป
 วรวิทย์ ศิริราษฏร์ตระกูล
ไฮโดรฟลูออโรคาร์บอน

ไฮโดรฟลูออโรคาร์บอน (ย่อ: HFC) เป็นสารประกอบอินทรีย์ซึ่งมีอะตอมฟลูออรีนและไฮโดรเจน และเป็นสารประกอบออแกโนฟลูออรีนชนิดที่พบบ่อยที่สุด มักใช้ในการปรับอากาศและเป็นสารหล่อเย็นแทนสารกลุ่มคลอโรฟลูออโรคาร์บอนที่มีอายุมากกว่า เช่น อาร์-12 และไฮโดรคลอโรฟลูออโรคาร์บอนอย่างอาร์-21 สารดังกล่าวเป็นอันตรายต่อชั้นโอโซนน้อยกว่าสารที่มันใช้ทดแทน แต่ยังมีส่วนให้เกิดภาวะโลกร้อนอยู่ โดยมีศักยะภาวะโลกร้อนหลายพันเท่าเมื่อเทียบกับคาร์บอนไดออกไซด์ ความเข้มข้นในบรรยากาศและการมีส่วนต่อการปล่อยแก๊สเรือนกระจกฝีมือมนุษย์กำลังเพิ่มขึ้นอย่างรวดเร็ว ทำให้เกิดความกังวลระหว่างประเทศเกี่ยวกับแรงปล่อยรังสีของมัน
ฟลูออโรคาร์บอนที่มีพันธะ C–F น้อยประพฤติตนเหมือนกับไฮโดรคาร์บอนตั้งต้น แต่ความไวปฏิกิริยาของมันสามารถเปลี่ยนได้มาก ตัวอย่างเช่น ทั้งยูราซิลและ 5-ฟลูออโรยูราซิลมีคุณสมบัติไร้สี เป็นของแข็งผลึกมีอุณหภูมิหลอมเหลวสูงทั้งคู่ แต่สารชนิดหลังเป็นยาต้านมะเร็งที่มีฤทธิ์แรง การใช้พันธะ C-F ในเภสัชวิทยาตั้งอยู่บนความไวปฏิกิริยาที่มีการเปลี่ยนแปลงนี้ ยาและสารเคมีเกษตรหลายชนิดมีแกนกลางเป็นฟลูออรีนหนึ่งอะตอมหรือหมู่ไตรฟลูออโรเมทิลหนึ่งหมู่
ไฮโดรฟลูออโรคาร์บอนรวมอยู่ในการเจรจาระหว่างประเทศแยกต่างหากจากแก๊สเรือนกระจกอื่นในความตกลงปารีส
ในเดือนกันยายน 2559 ปฏิญญานิวยอร์กว่าด้วยป่ากระตุ้นให้ลดการใช้ HFCs ทั่วโลก ในวันที่ 15 ตุลาคม 2559 เนื่องจากการมีส่วนต่อการเปลี่ยนแปลงสภาพภูมิอากาศของสารเคมีเหล่านี้ นักเจรจาจาก 197 ประเทศประชุมกันที่การประชุมสุดยอดของโครงการสิ่งแวดล้อมสหประชาชาติในกรุงคิกาลี ประเทศรวันดา บรรลุข้อตกลงที่มีผลผูกพันตามกฎหมายเพื่อลดการใช้ไฮโดรฟลูออโรคาร์บอนในการแก้ไขเพิ่มเติมพิธีสารมอนทรีออล
ฝุ่นควันในเอเชียตะวันออกเฉียงใต้ พ.ศ. 2562

ฝุ่นควันในเอเชียตะวันออกเฉียงใต้ พ.ศ. 2562 เป็นวิกฤตด้านมลภาวะทางอากาศข้ามชาติที่มีผลต่อหลายประเทศในเอเชียตะวันออกเฉียงใต้ ได้แก่ ไทย บรูไน ฟิลิปปินส์ มาเลเซีย เวียดนาม สิงคโปร์ และอินโดนีเซีย 
ประเทศไทยเริ่มประสบฝุ่นควันในเดือนกุมภาพันธ์จนถึงเดือนพฤษภาคม ต่อมา ตั้งแต่เดือนมิถุนายนถึงกรกฎาคม ประเทศอินโดนีเซียเริ่มได้รับผลกระทบจากฝุ่นควันเช่นกัน มาเลเซียได้รับผลกระทบตั้งแต่เดือนสิงหาคม ส่วนสิงคโปร์ บรูไน และเวียดนามประสบฝุ่นควันในเดือนกันยายน
ปัญหาฝุ่นควันในเอเชียตะวันออกเฉียงใต้เป็นปัญหาเรื้อรังที่มีความรุนแรงต่าง ๆ กันในทุกฤดูแล้งในภูมิภาค ส่วนใหญ่เกิดจากไฟป่าที่เกิดจากการทำไร่เลื่อนลอยเพื่อถางพื้นที่สำหรับอุตสาหกรรมน้ำมันปาล์ม ซึ่งอยู่บนเกาะสุมาตราและบอร์เนียวของอินโดนีเซียเป็นหลัก แล้วมีการกระจายอย่างรวดเร็วในฤดูแล้ง และกินเวลานานขึ้นจากการก่อพายุไต้ฝุ่นฟรานซิสโกในมหาสมุทรแปซิฟิก และระบบความกดอากาศต่ำที่ก่อตัวขึ้นในทะเลจีนใต้และมหาสมุทรแปซิฟิก
ในวันที่ 7 พฤศจิกายน พ.ศ. 2562 กรุงเทพมหานครได้รับการจัดอันดับเป็นอันดับที่ 5 ของเมืองที่มีสภาพอากาศเลวร้ายที่สุดในโลก โดยสภาพอากาศเป็นพิษเกินมาตรฐาน
เบื้องหลังและสาเหตุ.
จุดความร้อนส่วนใหญ่สำหรับประเทศทางเหนือของเอเชียตะวันออกเฉียงใต้ (ไทย พม่า กัมพูชา ลาว เวียดนาม และฟิลิปปินส์) เกิดตั้งแต่เดือนมกราคมถึงพฤษภาคม 2562 โดยเฉพาะอย่างยิ่งเดือนมีนาคมและเมษายน เกิดอัคคีภัยในพื้นที่ป่าในภาคเหนือของประเทศไทย และพื้นที่เกษตรในป่าพรุควนเคร็งในจังหวัดนครศรีธรรมราชในภาคใต้ของประเทศ
ฝุ่นควันข้ามพรมแดนในประเทศอินโดนีเซีย มาเลเซีย และสิงคโปร์เกิดขึ้นแทบทุกปีอันเนื่องจากไฟป่าในอินโดนีเซีย ซึ่งมีการเผาป่าเพื่อถางพื้นที่สำหรับไร่ใหญ่น้ำมันปาล์ม และผู้รับจ้างช่วงรายย่อยเป็นผู้เริ่มจุดไฟโดยตรง ในปี 2562 มีไฟป่าในเกาะสุมาตราและบอร์เนียวในอินโดนีเซีย ทั้งสองเกาะมีพื้นที่พรุกว้างใหญ่ ซึ่งเผาไหม้ได้ง่ายระหว่างฤดูแล้ง พีต ซึ่งประกอบขึ้นจากชั้นพืชและสารอินทรีย์อื่นที่ตายแล้ว ทำให้เกิดการปล่อยคาร์บอนมากเพราะสารมีความหนาแน่นสูงและปริมาณคาร์บอนสูง
จากข้อมูลของศูนย์อุตุนิยมวิทยาชำนัญพิเศษอาเซียน จุดความร้อนส่วนใหญ่สำหรับอินโดนีเซียและมาเลเซียเกิดในเดือนสิงหาคมและกันยายน 2562 ณ เดือนกันยายน 2562 ประเทศอินโดนีเซียมีจุดความร้อนรวมกว่า 20,000 จุดในปี 2562 ส่วนประเทศมาเลเซียมีจุดความร้อนกว่า 2,000 จุด
เหงียน ถิ กีม เงิน

เหงียน ถิ กีม เงิน (เกิด 12 เมษายน 1954 ใน จังหวัดเบ๊นแจ) เป็นนักการเมืองหญิงชาวเวียดนาม ในปัจจุบันดำรงตำแหน่งเป็นประธาน สภาแห่งชาติของเวียดนาม เหงียน ถิ กีม เงินเป็นหนึ่งในสมาชิกกรรมการบริหารพรรคการเมืองรุ่นที่ 12 ของเวียดนาม ซึ่งเหงียน ถิ กีม เงิน อยู่ในอันดับที่สองรองจาก เหงียน ฟู้ จ่อง ซึ่งเป็นเลขาธิการพรรคคอมมิวนิสต์ เหงียน ถิ กีม เงิน เคยดำรงตำแหน่งรองประธานสมัชชาแห่งชาติของเวียดนาม และเป็นประธานของสมัชชาแห่งชาติของเวียดนาม เมื่อวันที่ 31 มีนาคม 2559 แทนที่เหงียนซินฮุง
แมทธิว วอห์น

แมทธิว อัลลาร์ด รอเบิร์ต วอห์น  เกิดเมื่อวันที่ 7 มีนาคม ค.ศ. 1971 เป็นผู้อำนวยการสร้างภาพยนตร์ ผู้กำกับและนักเขียนบทชาวอังกฤษ เขาได้เป็นผู้อำนวยการสร้างภาพยนตร์เรื่อง "สี่เลือดบ้า มือใหม่หัดปล้น" (1998) และ "ทีเอ็งข้าไม่ว่า ทีข้าเอ็งอย่าโวย" (2000) และกำกับภาพยนตร์เรื่อง "คนอย่างข้า ดวงพาดับ" (2004), "ศึกมหัศจรรย์ ปาฏิหาริย์รักจากดวงดาว" (2007), "เกรียนโคตร มหาประลัย" (2010), "เอ็กซ์-เมน: รุ่น 1" (2011), "คิงส์แมน: โคตรพิทักษ์บ่มพยัคฆ์" (2014) และภาคต่อ "คิงส์แมน: รวมพลังโคตรพยัคฆ์" (2017)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ แมทธิว วอห์น
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ
คิม โด-ย็อน

คิม โด-ย็อน (เกิด 4 ธันวาคม พ.ศ. 2542) หรือรู้จักในชื่อ โด-ย็อน เป็นนักร้องและนักแสดงชาวเกาหลีใต้ รู้จักกันในฐานะอดีตสมาชิกไอโอไอ จากการเข้าแข่งขันพรอดิวซ์ 101 ปัจจุบันเป็นสมาชิกวีกิมีกิ และเป็นสมาชิกในยูนิตพิเศษอูจูมีกิ (WJMK)
ประวัติ.
ชีวิตช่วงแรก.
คิม โด-ย็อน เกิดเมื่อวันที่ 4 ธันวาคม พ.ศ. 2542 ที่เขตพูพย็อง นครอินช็อน ประเทศเกาหลีใต้ เธอเข้าศึกษาที่โรงเรียนมัธยมหญิงคูรี ซึ่งเธอยังได้เป็นกัปตันทีมเชียร์ของโรงเรียนอีกด้วย แต่สุดท้ายหลังจากที่ได้เดบิวต์เธอได้ย้ายออกไปศึกษาที่โรงเรียนศิลปะการแสดงของโซล ร่วมกับเพื่อนสมาชิกวงไอโอไอ และ ชเว ยู-จ็อง สมาชิกวงวีกิมีกิ เนื่องจากความสะดวกในการทำกิจกรรมในฐานะนักร้อง โดยโด-ย็อนใช้เวลาในการเป็นเด็กฝึกหัดภายในค่ายฟานตาจีโอเอนเตอร์เทนเมนต์เป็นระยะเวลา 1 ปี 5 เดือน
2559–2560: พรอดิวซ์ 101 และ ไอโอไอ.
ในเดือนมกราคมปี 2559 โด-ย็อนได้เข้าร่วมในรายการของเอ็มเน็ต "พรอดิวซ์ 101" ซึ่งมีวัตถุประสงค์เพื่อสร้างเกิร์ลกรุปหญิง 11 คนภายใต้สังกัดวายเอ็มซีเอนเตอร์เทนเมนต์ เธอเป็นตัวแทนของค่ายแฟนตาจิโอเอนเตอร์เทนเมนต์พร้อมกับ ชเว ยู-จ็อง และเด็กฝึกหัดอีกสามคนจากค่ายเดียวกัน และจากการจัดอันดับที่เหลือในการแข่งขันครั้งสุดท้ายวันที่ 1 เมษายน พ.ศ. 2559 โด-ย็อนได้ผ่านการคัดเลือกอยู่ในอันดับที่แปดทำให้เธอได้เป็นหนึ่งในสมาชิกไอโอไอเคียงข้างยู-จ็อง เธอได้ปรากฏตัวพร้อมกับกลุ่มของเธอในฐานะสมาชิกไอโอไอวันที่ 4 พฤษภาคม พ.ศ. 2559 ซึ่งเดบิวต์ในซิงเกิล "'ดรีมเกิร์ลส์"' (Dream Girls)
2560–ปัจจุบัน: วีกิมีกิ และ อูจูมีกิ.
หลังจากเสร็จกิจกรรมของไอโอไออย่างเป็นทางการในวันที่ 29 มกราคม พ.ศ. 2560 โด-ย็อนและยู-จ็องกลับมายังค่ายต้นสังกัดและได้เดินทางท่องเที่ยวไปยังสหรัฐอเมริกาเพื่อถ่ายเรียลลิตีโชว์ "Dodaeng's Diary in LA" ที่ออกอากาศผ่านทาง TVING ในเดือนถัดมาทางค่ายของเธอได้วางแผนที่จะทำการเดบิวต์เกิร์ลกรุปหญิงกลุ่มใหม่ในชื่อว่าวีกิมีกิ ซึ่งโด-ย็อนก็ได้เข้ามาเป็นหนึ่งในสมาชิกของวงโดยเดบิวต์อย่างเป็นทางการวันที่ 8 สิงหาคม พ.ศ. 2560 พร้อมเพลงโปรโมต "'I Don't Like Your Girlfriend"' และเพลงอีก 6 เพลงในอีพี WEME
ในเดือนกุมภาพันธ์ พ.ศ. 2561 โด-ย็อนเริ่มเข้ามามีบทบาทในการแสดงโดยเรื่องแรกที่ได้แสดงนั้นเป็นละครโทรทัศน์เรื่อง "Short" ซึ่งเธอได้รับบทให้เป็นนักแสดงสมทบของเรื่อง
เดือนพฤษภาคมค่ายสตาร์ชิพเอนเตอร์เทนเมนต์และค่ายแฟนตาจิโอเอนเตอร์เทนเมนต์ได้ร่วมมือจัดยูนิตพิเศษขึ้นในชื่อ "อูจูมีกิ" (WJMK) โดยคัดเลือกสมาชิกจากวีกิมีกิและคอสมิกเกิลส์คือ โด-ย็อน และยู-จ็อง จากวงวีกิมีกิ, ซอลอา และลูดา จากวงคอสมิกเกิลส์ เปิดตัวด้วยซิงเกิล "'Strong"' ในวันที่ 1 มิถุนายน พ.ศ. 2561 พร้อมมิวสิกวีดีโออย่างเป็นทางการ ในเดือนกรกฎาคมปีเดียวกัน โด-ย็อนได้มีส่วนร่วมในรายการเรียลลิตี "Law of the Jungle" ออกอากาศทางช่อง SBS
นอกจากนี้โด-ย็อนจะกลับมารวมกับกลุ่มไอโอไอของเธออีกครั้งโดยถูกจัดการผ่านทางค่ายสวิงเอนเตอร์เทนเมนต์ในเดือนธันวาคม พ.ศ. 2562
โฆษณา.
คิม โด-ย็อน ได้โชว์เสน่ห์ที่แตกต่างออกไปจากการโปรโมตร่วมกับไอโอไอ จนนิตยสารแฟชั่นระดับโลกอย่างVOGUEได้เลือกให้เธอเป็น 1 ใน 10 วัยรุ่นสาวที่มีสไตล์น่าติดตามในปี 2017 ด้วยรูปร่างหน้าตาที่โดดเด่นโด-ย็อนถูกเลือกให้เป็นโมเดลเครื่องสำอาง"เมย์เบลลีนนิวยอร์ก"ของประเทศเกาหลีใต้ ซึ่งผลิตภัณฑ์ตัวแรกที่ถ่ายโฆษณาคือ "Femme Concealer" นอกจากนี้เธอยังถ่ายแบบให้กับนิตยสาร"VOGUE"อีกด้วย
บิบลอส

บิบลอส (คนท้องถิ่นเรียก จเบล  เป็นนครที่ใหญ่ที่สุดในเขตผู้ว่าภูเขาเลบานอน ประเทศเลบานอน เชื่อกันว่ามีผู้อยู่อาศัยครั้งแรกระหว่างก่อนคริสต์ศักราช 8800 ถึง 7000 ปี และยังคงมีผู้อาศัยอยู่จนกระทั่ง 5000 ปีก่อนคริสต์ศักราช ถือเป็นหนึ่งในเมืองที่มีคนอาศัยอยู่ต่อเนื่องที่เก่าแก่มากที่สุดในโลก และเป็นมรดกโลกของยูเนสโก
อูจูมีกิ

อูจูมีกิ  เป็นยูนิตพิเศษจากความร่วมมือของค่ายสตาร์ชิปเอนเตอร์เทนเมนต์กับแฟนตาจิโอ โดยมีสมาชิกทั้งหมด 4 คน ได้แก่ ซอลอา, ลูดา, ยูจ็อง และโดย็อน
ประวัติ.
2561: การเดบิวต์ยูนิตพิเศษพร้อมซิงเกิล "Strong".
ในวันที่ 2 พฤษภาคม พ.ศ. 2561 ทางค่ายสตาร์ชิพและค่ายแฟนตาจิโอได้ออกมาประกาศจัดตั้งยูนิตพิเศษขึ้นพร้อมปล่อยรูปภาพทีเซอร์ผ่านทางออนไลน์ ซึ่งรูปภาพที่ปล่อยออกมาตลอดทั้งเดือนนั้นสื่อถึงแนวคิดคือเป็นกลุ่มยูนิตที่มีภาพลักษณ์สดใส โดยคัดเลือกสมาชิกจากคอสมิกเกิลส์ คือ "ซอลอา" กับ "ลูดา" และจากวีกิมีกิ คือ "ยูจ็อง" กับ "โดย็อน" และในวันที่ 1 มิถุนายน พ.ศ. 2561 ยูนิตพิเศษได้เดบิวต์พร้อมปล่อยซิงเกิล "'Strong"' รวมถึงมิวสิกวีดีโอที่ถูกปล่อยออกมาอย่างเป็นทางการในวันนั้น
คิม อู-ซ็อก

คิม อู-ซอก (เกิด 27 ตุลาคม ค.ศ. 1996) มีชื่อในวงการคือ อูชิน  เป็นนักร้องชาวเกาหลีใต้ อูซ็อกเปิดตัวครั้งแรกในฐานะสมาชิกของบอยแบนด์เกาหลีใต้นามว่า อัปเทนชัน เมื่อปี ค.ศ. 2015 และต่อมาในปี ค.ศ. 2019 เขาได้เข้าเริ่มรายการเรียลลิตีโชว์ค้นหากลุ่มศิลปินชายของประเทศเกาหลีได้"พรอดิวซ์เอ็กซ์ 101"ซึ่งเขาได้รับคะแนนโหวตในอันดับที่ 2 ทำให้เขาได้เดบิวต์อีกครั้งในฐานะสมาชิกของบอยแบนด์เกาหลีใต้ใช้ชื่อว่า เอ็กซ์วัน
มีนาคม พ.ศ. 2563 Playlist Studio คอนเฟิร์มว่า คิมอูซอก จะรับบทนำในเว็บดราม่าเรื่อง “Twenty-Twenty” (트웬티트웬티)
ศาสนาในประเทศสิงคโปร์

ศาสนาในประเทศสิงคโปร์ (สำมะโน พ.ศ. 2563)
<templatestyles src="Legend/styles.css" />   พุทธ
 (31.1%)<templatestyles src="Legend/styles.css" />   คริสต์
 (18.9%)<templatestyles src="Legend/styles.css" />   อิสลาม
 (15.6%)<templatestyles src="Legend/styles.css" />   ลัทธิเต๋าและศาสนาจีนอื่น ๆ
 (8.8%)<templatestyles src="Legend/styles.css" />   ฮินดู
 (5.0%)<templatestyles src="Legend/styles.css" />   ซิกข์และศาสนาอื่น ๆ
 (0.6%)<templatestyles src="Legend/styles.css" />   ไม่มีศาสนา 
 (20.0%)
ศาสนาในประเทศสิงคโปร์ มีความโดดเด่นด้านความหลากหลายจากการอาศัยอยู่ร่วมกันแบบสังคมพหุลักษณ์ กล่าวกันว่าประเทศสิงคโปร์คือ "หม้อหลอม" ของที่รวมศาสนาต่าง ๆ ที่มีอยู่ทั่วโลก ปัจจุบันคนส่วนใหญ่ในสิงคโปร์เป็นผู้นับถือศาสนา องค์กรศาสนานานาชาติสิงคโปร์ (Inter-Religious Organisation, Singapore) ได้ให้การรับรองศาสนา 10 ศาสนา จากการวิเคราะห์ของสำนักวิจัยพิวเมื่อ พ.ศ. 2557 พบว่าประเทศสิงคโปร์เป็นชาติที่มีศาสนาหลากหลายมากที่สุด
ศาสนาที่มีผู้นับถือมากที่สุดในประเทศสิงคโปร์คือศาสนาพุทธ คิดเป็นร้อยละ 31.1 ของพลเมืองที่ระบุตนเองว่านับถือศาสนานี้ตามสำมะโนล่าสุดใน พ.ศ. 2563 ผู้นับถือศาสนาพุทธส่วนใหญ่มีเชื้อสายจีน โดยมีประชากรที่มีเชื้อสายจีนร้อยละ 40.4 ที่ระบุว่านับถือศาสนานี้ และยังมีผู้นับถือศาสนาพุทธที่ไม่ได้มีเชื่อสายจีนจำนวนหนึ่งด้วย รองลงมาคือผู้ที่ไม่นับถือศาสนา (อเทวนิยม aอไญยนิยม หรือวิถีชีวิตนอกศาสนาอื่น ๆ) คิดเป็นร้อยละ 20 รองลงมาคือคริสต์ที่ร้อยละ 18.9% อิสลามร้อยละ 15.6 โดยผู้นับถือส่วนใหญ่มีเชื้อสายมลายู แม้ว่าจะมีผู้นับถือที่มีเชื้อสายอินเดียด้วย รองลงมาอีกคือลัทธิเต๋าที่ร้อยละ 8 และศาสนาฮินดูที่ร้อยละ 5 โดยผู้นับถือส่วนใหญ่มีเชื้อสายอินเดีย
การยอมรับความต่างทางศาสนา.
รัฐบาลสิงคโปร์ให้การยอมรับความต่างทางศาสนาอย่างเป็นทางการ และส่งเสริมความสามัคคีทางศาสนาระหว่างศาสนาต่าง ๆ ที่พบในสิงคโปร์ อย่างไรก็ตาม มีบางศาสนาหรือนิกายที่ถูกทางรัฐบาลแบน เนื่องจากถือเป็นลัทธิ เช่น พยานพระยะโฮวาและโบสถ์แห่งความสามัคคี โดยผู้นับถือทำพิธีทางศาสนาในที่ลับ
สถิติและประชากรศาสตร์.
การสำรวจสำมะโนครัวประชากรสิงคโปร์ มีการลงรายละเอียดด้านเชื้อชาติและศาสนาในช่วงเวลา 5-10 ปี จำนวนผู้นับถือศาสนาใน 4 ทศวรรษก่อนหน้า มีจำนวนดังนี้:
จำนวนชาวสิงคโปร์ที่นับถือศาสนา แบ่งตามเชื้อชาติ ในช่วง 4 ทศวรรษก่อนหน้า แบ่งได้ดังนี้:
จำนวนที่ระบุข้างบนทั้งหมดนับเฉพาะพลเมืองในประเทศเท่านั้น ไม่รวมประชากรที่ไม่ใช่พลเมือง
แชมป์ยุโรป

<ns>0</ns>
 <revision>
 <timestamp>2019-09-30T14:37:32Z</timestamp>
 <contributor>
 <username>Jvip</username>
 </contributor>
 <comment>เปลี่ยนทางหน้าไปยัง ดับเบิลยูดับเบิลยูอี ยูโรเปียน แชมเปี้ยนชิพ</comment>
 <origin>8523211</origin>
 <model>wikitext</model>
 <format>text/x-wiki</format>